system
Răspunde în limba română, în stilul Wikipedia, cat mai corect gramatical.
user
Care sunt informațiile importante despre Oarba de Mureș, Mureș?
assistant
Oarba de Mureș (în ) este un sat ce aparține orașului Iernut din județul Mureș, Transilvania, România.

Istoric
Pe Harta Iosefină a Transilvaniei din 1769-1773 (Sectio 141), localitatea a apărut sub numele de „Orbo”.

Obiectiv memorial 

Cimitirul Eroilor Români din Al Doilea Război Mondial este amplasat pe o amplă terasă din apropierea malului Mureșului. Acesta a fost amenajat în memoria militarilor români căzuți între 17 septembrie-5 octombrie 1944 pentru eliberarea Ardealului de Nord. Cuprinde 165 de însemne de căpătâi. Sunt înhumați aici ca. 3.500 de eroi români, din care au fost identificați în arhive, până în prezent, 1.169 de militari. În centrul cimitirului se află un monument impunător, ridicat din inițiativa localnicilor. Pe un soclu masiv, din beton în două trepte, se ridică o coloană cu o înălțime de 10 m. Soclul are, pe fațada principală, inscripționat următorul text: „GLORIE EROILOR ROMÂNI CĂZUȚI PENTRU APĂRAREA PATRIEI“.

Populație 
Conform Recensământului din anul 2022 populația localității era de 97 locuitori în scădere față de cei 132 locuitori înregistrați la ultimul recensământ.

Personalități
 Dimitrie Moldovan (1848 - 1922),  deputat în Marea Adunare Națională de la Alba Iulia 1918

Note

Vezi și
Lista monumentelor istorice din județul Mureș

Legături externe

Galerie de imagini 

Oarba de Mureș, Iernut